ข้อบัญญัติองค์การบริหารส่วนตำบลวังสรรพรสข้อบัญญัติองค์การบริหารส่วนตำบลวังสรรพรสเรื่องการจัดการสิ่งปฏิกูลและมูลฝอยพ.ศ. ๒๕๕๙[๑] โดยที่เห็นเป็นการสมควรตราข้อบัญญัติองค์การบริหารส่วนตำบลวังสรรพรสว่าด้วยการจัดการสิ่งปฏิกูลและมูลฝอยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบมาตรา ๒๐มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลวังสรรพรส โดยความเห็นชอบของสภาองค์การบริหารส่วนตำบลวังสรรพรสและนายอำเภอขลุงจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลวังสรรพรสเรื่อง การจัดการ สิ่งปฏิกูลและมูลฝอย พ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลวังสรรพรสเมื่อได้ประกาศโดยเปิดเผย ณ ที่ทำการองค์การบริหารส่วนตำบลวังสรรพรสแล้วสามสิบวันข้อ๓ ในข้อบัญญัตินี้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า เศษวัตถุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์ หรือที่อื่น และหมายความรวมถึง มูลฝอยติดเชื้อมูลฝอยที่เป็นพิษหรืออันตรายจากชุมชนที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้อาคาร หมายความว่า ตึกบ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้องค์การบริหารส่วนตำบล หมายความว่า องค์การบริหารส่วนตำบลวังสรรพรสเจ้าพนักงานท้องถิ่น หมายความว่านายกองค์การบริหารส่วนตำบลวังสรรพรสเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕พนักงานเจ้าหน้าที่ หมายความว่าผู้ซึ่งได้รับการแต่งตั้งจากเจ้าพนักงานท้องถิ่นให้ปฏิบัติตามพระราชบัญญัติการสาธารณสุข พ.ศ. ๒๕๓๕ และข้อบัญญัตินี้ข้อ๔ การเก็บ ขนหรือกำจัดสิ่งปฏิกูลและมูลฝอยในเขตองค์การบริหารส่วนตำบลวังสรรพรสให้เป็นอำนาจหน้าที่ขององค์การบริหารส่วนตำบลในการดำเนินการตามวรรคหนึ่งองค์การบริหารส่วนตำบลอาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันได้เพื่อประโยชน์สาธารณะโดยส่วนรวมในกรณีที่มีเหตุอันสมควรองค์การบริหารส่วนตำบลอาจมอบให้บุคคลใดดำเนินการตามวรรคหนึ่ง ในส่วนใดส่วนหนึ่งหรือทั้งหมดในเขตองค์การบริหารส่วนตำบลภายใต้การควบคุมดูแลขององค์การบริหารส่วนตำบลหรืออนุญาตให้บุคคลใดเป็นผู้ดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการก็ได้ ภายใต้การปฏิบัติตามหลักเกณฑ์วิธีการที่องค์การบริหารส่วนตำบลกำหนดบทบัญญัติตามข้อนี้มิให้ใช้บังคับการจัดการของเสียอันตรายตามกฎหมายว่าด้วยโรงงานแต่ให้ผู้ดำเนินกิจการโรงงานที่มีของเสียอันตรายและผู้ดำเนินกิจการรับทำการเก็บ ขนหรือกำจัดของเสียอันตรายดังกล่าวแจ้งการดำเนินกิจการเป็นหนังสือต่อเจ้าพนักงานท้องถิ่นข้อ๕ ห้ามผู้ใด ถ่าย เท ทิ้งหรือทำให้มีสิ่งปฏิกูลหรือมูลฝอย ในทางสาธารณะ หรือสาธารณะอื่นใด เป็นต้นว่า ถนนซอย ตรอก แม่น้ำ คลอง คู สระน้ำ บ่อน้ำเว้นแต่ในภาชนะหรือที่ซึ่งพนักงานเจ้าหน้าที่เจ้าพนักงานสาธารณสุข หรือเจ้าพนักงานท้องถิ่นอนุญาตให้จัดตั้งหรือจัดตั้งไว้ให้โดยเฉพาะข้อ ๖ ห้ามผู้ใดนำสิ่งปฏิกูลไปไว้ในทางสาธารณะหรือหรือที่สาธารณะอื่นใดตามข้อ๕เว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ๗ ห้ามผู้ใด ถ่าย เท ทิ้งสิ่งปฏิกูลหรือมูลฝอยนอกภาชนะหรือที่ที่องค์การบริหารส่วนตำบลจัดไว้ให้โดยเฉพาะข้อ ๘ ห้ามผู้ใด ทำการถ่าย เท ขน คุ้ย เขี่ยหรือขุด หรือเคลื่อนย้ายสิ่งปฏิกูลมูลฝอย ในที่รองรับ รถขน เรือขนหรือสถานที่พักมูลฝอยใด ๆ ขององค์การบริหารส่วนตำบล เว้นแต่เป็นการกระทำของพนักงานหรือเจ้าหน้าที่ขององค์การบริหารส่วนตำบลข้อ ๙ เจ้าของหรือผู้ครอบครองสถานที่อาคารหรือเคหสถานต้องจัดให้มีที่รองรับสิ่งปฏิกูลหรือมูลฝอยในสถานที่อาคารหรือเคหสถานในครอบครองของตนให้ถูกต้องตามสุขลักษณะอย่างพอเพียงและเหมาะสมซึ่งต้องไม่รั่วและมีฝาปิดมิดชิดกันแมลงและสัตว์ได้หรือตามที่เจ้าพนักงานท้องถิ่นเห็นชอบโดยคำแนะนำของเจ้าหน้าที่สาธารณสุขประกาศกำหนดข้อ๑๐ ผู้ครอบครองสถานที่อาคารหรือเคหสถานต้องรักษาบริเวณสถานที่ อาคารหรือเคหสถานในครอบครองของตนไม่ให้มีสิ่งปฏิกูลหรือมูลฝอย หรือมีการถ่ายเทหรือทิ้งสิ่งปฏิกูลหรือมูลฝอยในประการที่ขัดต่อสุขลักษณะข้อ๑๑ ถ้าเจ้าพนักงานท้องถิ่นเห็นว่าสถานที่หรือบริเวณใดควรทำการเก็บสิ่งปฏิกูลหรือมูลฝอยไปทำการกำจัดให้ถูกต้องด้วยสุขลักษณะยิ่งขึ้นโดยเรียกเก็บค่าธรรมเนียมเก็บขนเมื่อได้มีหนังสือแจ้งแก่ผู้ครอบครองสถานที่อาคารหรือเคหสถานทราบล่วงหน้าไม่น้อยกว่า ๑๕ วันหรือเมื่อได้ปิดประกาศกำหนดบริเวณเก็บ ขน สิ่งปฏิกูลหรือมูลฝอย ณที่เปิดเผยในบริเวณที่กำหนดไม่น้อยกว่า ๓ แห่ง เป็นเวลาไม่น้อยกว่า ๓๐วันนับแต่วันประกาศแล้ว ผู้ครอบครองสถานที่ อาคารหรือเคหสถานจะต้องให้เจ้าหน้าที่ขององค์การบริหารส่วนตำบลหรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้น เก็บ ขนสิ่งปฏิกูลหรือมูลฝอยจากสถานที่ อาคาร หรือเคหสถานซึ่งตนครอบครองโดยเสียค่าธรรมเนียมเก็บ ขนตามอัตราที่ได้กำหนดไว้ท้ายข้อบัญญัตินี้ข้อ ๑๒ ผู้ครอบครองสถานที่ อาคารหรือเคหสถานซึ่งอยู่นอกบริเวณเก็บขน สิ่งปฏิกูล หรือมูลฝอยตามข้อ ๑๑ต้องกำจัดสิ่งปฏิกูลและมูลฝอยตามคำแนะนำของพนักงานเจ้าหน้าที่เจ้าพนักงานสาธารณสุข หรือเจ้าพนักงานท้องถิ่นโดยวิธีอื่นใดที่ไม่ขัดต่อสุขลักษณะข้อ๑๓ ผู้ใดจะดำเนินการรับทำการเก็บ ขนหรือกำจัดสิ่งปฏิกูลมูลฝอยในเขตองค์การบริหารส่วนตำบล โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้กระทำได้เมื่อได้รับอนุญาตจากเจ้าพนักงานท้องถิ่น โดยผู้ได้รับใบอนุญาตให้เป็นผู้ดำเนินกิจการตามข้อบัญญัตินี้จะพึงเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายข้อบัญญัตินี้ข้อ๑๔ ผู้ใดจะขอรับใบอนุญาตดำเนินกิจการรับทำการเก็บขนหรือจำกัดสิ่งปฏิกูลหรือมูลฝอยโดยทำเป็นธุรกิจหรือได้รับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบสม. ๑ พร้อมด้วยหลักฐานตามหลักเกณฑ์ ดังต่อไปนี้(๑)เอกสารและหลักฐาน(๑.๑)สำเนาบัตรประจำตัวประชาชน/ข้าราชการ/พนักงานรัฐวิสาหกิจ ฯ(๑.๒)สำเนาใบอนุญาตตามกฎหมายที่เกี่ยวข้อง(๑.๓)อื่น ๆ(๒)หลักเกณฑ์และเงื่อนไข(๒.๑)ผู้ขอรับใบอนุญาต ดำเนินกิจการรับทำการเก็บ ขน สิ่งปฏิกูล(๒.๑.๑)ต้องมีพาหนะขนถ่ายสิ่งปฏิกูล (รถดูดส้วม) ซึ่งมีคุณลักษณะ ดังต่อไปนี้(๑)ได้รับอนุญาตจากกรมการขนส่งทางบก(๒)ส่วนของรถที่ใช้ขนถ่ายสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงพาหนะนำโรคได้ มีฝาปิด - เปิดอยู่ด้านบน(๓) มีปั๊มดูดสิ่งปฏิกูลและติดตั้งมาตรวัดปริมาณของสิ่งปฏิกูลด้วย(๔)ท่อหรือสายที่ใช้ดูดสิ่งปฏิกูลต้องอยู่ในสภาพที่ดี ไม่รั่วซึม(๕)มีอุปกรณ์ทำความสะอาดประจำรถ เช่น ถังตักน้ำ ไม้กวาด น้ำยาฆ่าเชื้อโรค (เช่น ไลโซน๕%)(๖) ต้องจัดให้มีการแสดงข้อความที่ตัวพาหนะขนถ่ายสิ่งปฏิกูล ให้รู้ว่าพาหนะ ขนถ่ายสิ่งปฏิกูล เช่น รดดูดสิ่งปฏิกูล เป็นต้น และต้องแสดงเลขทะเบียนใบอนุญาตประกอบกิจการชื่อหน่วยงานที่เป็นผู้ออกใบอนุญาต ชื่อบริษัทหรือเจ้าของกิจการด้วยตัวอักษรไทยซึ่งมีขนาดที่เห็นได้ชัดเจนตามที่องค์การบริหารส่วนตำบลประกาศกำหนด(๒.๑.๒)ต้องจัดให้มีเสื้อคลุม ถุงมือยาง รองเท้าหนังยางหุ้มสูงถึงแข้งสำหรับผู้ปฏิบัติงาน(๒.๑.๓)กรณีที่ไม่มีระบบกำจัดสิ่งปฏิกูลของตนเองต้องแสดงหลักฐานว่า จะนำสิ่งปฏิกูลไปกำจัดณ แหล่งกำจัดที่ถูกสุขลักษณะแห่งใด(๒.๒)ขอรับใบอนุญาตดำเนินกิจการรับทำการกำจัดสิ่งปฏิกูล(๒.๒.๑)หลักฐานที่จำเป็นเพื่อแสดงการมีคุณสมบัติครบถ้วนตามที่กำหนดไว้ในข้อ ๑๐(๒.๒.๒)แผนการดำเนินกิจการรับทำการกำจัดสิ่งปฏิกูลหรือมูลฝอย ดังต่อไปนี้(๑)ประเภทของสิ่งปฏิกูลหรือมูลฝอยที่ต้องการรับกำจัด(๒)วิธีการกำจัดสิ่งปฏิกูลหรือมูลฝอยให้ถูกสุขลักษณะ(๓)วิธีการป้องกันไม่ให้เกิดอันตราย การรักษาคุณภาพสิ่งแวดล้อม การควบคุมเหตุรำคาญความปลอดภัยต่อสุขภาพ ชีวิตและทรัพย์สิน รวมทั้งสุขภาพอนามัยของประชาชน(๒.๒.๓)รายละเอียดในการดำเนินกิจการ ดังนี้(๑)รายละเอียดเกี่ยวกับสถานที่ที่จะใช้ในการดำเนินกิจการกำจัดสิ่งปฏิกูลหรือมูลฝอย(๒)แบบแปลนและรายละเอียดของโรงงานกำจัดสิ่งปฏิกูลหรือมูลฝอย(๓)แสดงหลักฐานรายละเอียดเกี่ยวกับที่ดินและโรงงาน ที่ใช้ในการดำเนินกิจการดังกล่าวว่าเป็นกรรมสิทธิ์ของผู้ขออนุญาตและมีภาระติดพันหรือไม่อย่างใด หรือสิ่งใดที่เป็นกรรมสิทธิ์ของบุคคลอื่นที่ผู้ขออนุญาตได้เช่าหรือได้มาหรือจะได้มาด้วยวิธีการและเงื่อนไขใด(๔)หลักฐานอื่นใดตามที่เจ้าพนักงานท้องถิ่นกำหนด(๒.๓)ผู้ขอรับใบอนุญาตดำเนินกิจการรับทำการเก็บ ขน มูลฝอย(๒.๓.๑)หลักฐานที่จำเป็นเพื่อแสดงการมีคุณสมบัติครบถ้วนตามที่กำหนดในข้อ ๑๐(๒.๓.๒)แผนการดำเนินกิจการรับทำเก็บ ขน มูลฝอย ดังต่อไปนี้(๑)ประเภทของมูลฝอยที่ต้องเก็บ ขน(๒)วิธีการเก็บ ขน มูลฝอยให้ถูกสุขลักษณะ(๓)วิธีการแยกหรือคัดเลือกมูลฝอยก่อนการเก็บ ขน (ถ้ามี)(๔)วิธีการป้องกันไม่ให้เกิดอันตรายต่อการรักษาคุณภาพสิ่งแวดล้อม การควบคุมเหตุรำคาญความปลอดภัยต่อสุขภาพ ชีวิต ร่างกายและทรัพย์สิน รวมทั้งสุขภาพอนามัยของประชาชน(๕)สถานที่และวิธีการในการกำจัดมูลฝอยที่เก็บ ขน(๒.๓.๓)รายละเอียดเกี่ยวกับผู้ปฏิบัติงานและทรัพย์สินที่จะใช้ใน การดำเนินกิจการขั้นต้นดังนี้(๑)จำนวนพนักงานที่คาดว่าจะต้องมีและหน้าที่โดยสังเขป(๒)จำนวนและประเภทของยานพาหนะและอุปกรณ์ที่ใช้ในการเก็บ ขน(๓)สถานที่รวบรวมสิ่งปฏิกูลหรือมูลฝอย (ถ้ามี)ทั้งนี้ผู้ขออนุญาตต้องระบุด้วยทรัพย์สินที่จะใช้ในการดำเนินกิจการดังกล่าวสิ่งใดเป็นกรรมสิทธิ์ของผู้ขออนุญาตและโดยมีภาระติดพันหรือไม่อย่างใดหรือสิ่งใดเป็นกรรมสิทธิ์ของบุคคลอื่นที่ผู้ขออนุญาตได้เช่าหรือได้มาหรือจะได้มาด้วยวิธีและเงื่อนไขใด(๔)หลักฐานตามที่เจ้าพนักงานท้องถิ่นกำหนดข้อ ๑๕ เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขอแล้วหากปรากฏว่าผู้ขออนุญาตปฏิบัติถูกต้องตามหลักเกณฑ์ วิธีการและเงื่อนไขที่กำหนดไว้แล้วและเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบสม. ๒ในกรณีที่เจ้าพนักงานท้องถิ่นเห็นว่าไม่สมควรออกใบอนุญาตให้มีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันที่ได้รับคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ให้เจ้าพนักงานท้องถิ่นรวบรวมความไม่ถูกต้องหรือไม่สมบูรณ์ทั้งหมดแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันในกรณีจำเป็น ที่จะต้องส่งคืนคำขอแก่ผู้ขออนุญาตให้ส่งคืนคำขอพร้อมแจ้งความไม่สมบูรณ์ให้ทราบภายในสิบห้าวันนับจากวันที่ได้รับคำขอในกรณีมีเหตุจำเป็นที่เจ้าพนักงานท้องถิ่นไม่อาจหรือยังไม่อาจออกใบอนุญาตได้ภายในกำหนดวรรคหนึ่งให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดตามวรรคหนึ่งหรือตามที่ได้ขยายเวลาไว้แล้วนั้นแล้วแต่กรณีข้อ๑๖ ผู้ได้รับอนุญาตต้องชำระค่าธรรมเนียมตามอัตราท้ายข้อบัญญัตินี้ภายในกำหนดสิบห้าวันนับแต่วันที่ได้รับใบอนุญาตผู้แทนหรือผู้มอบอำนาจจากผู้ได้รับใบอนุญาตได้รับแจ้งจากเจ้าพนักงานท้องถิ่นหากมิได้ชำระค่าธรรมเนียมภายในระยะเวลาที่กำหนดจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกดำเนินกิจการนั้นก่อนถึงกำหนดที่จะต้องชำระค่าธรรมเนียมครั้งต่อไปถ้าผู้ดำเนินกิจการรับทำการเก็บขน หรือกำจัดสิ่งปฏิกูลค้างชำระค่าธรรมเนียมติดต่อกันเกินกว่า ๒ ครั้งเจ้าพนักงานท้องถิ่นมีอำนาจสั่งให้ผู้นั้นหยุดกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๑๗ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๑๘ ในการดำเนินกิจการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงชื่อที่อยู่ของคู่สัญญาวัน เดือน ปีที่ทำสัญญา อัตราค่าบริการระยะเวลาในการให้บริการและความรับผิดในกรณีผิดสัญญาโดยให้ส่งสำเนาสัญญาให้เจ้าพนักงานท้องถิ่นไม่น้อยกว่าห้าวันทำการก่อนวันที่เริ่มการให้บริการข้อ ๑๙ เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่นตามแบบ สม. ๓ ก่อนใบอนุญาตสิ้นอายุ เมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการต่อไปได้ เว้นแต่เจ้าพนักงานท้องถิ่นจะมีคำสั่งไม่ต่ออายุใบอนุญาต การพิจารณาต่ออายุใบอนุญาตให้ปฏิบัติตามข้อ๑๕ข้อ๒๐ บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตองค์การบริหารส่วนตำบลเท่านั้นข้อ๒๑ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่นตามแบบสม. ๔ ไม่น้อยกว่าสามสิบวันก่อนเลิกและต้องได้รับความยินยอมจากเจ้าพนักงานท้องถิ่นก่อนข้อ๒๒ หากปรากฏว่าใบอนุญาตสูญหายถูกทำลายหรือชำรุดในสาระสำคัญผู้ได้รับอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑)เอกสารแจ้งความต่อสถานีตำรวจ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ๒๓ การออกใบแทนใบอนุญาตให้เจ้าพนักงานท้องถิ่นดำเนินตามหลักเกณฑ์และวิธีการดังนี้(๑)ใบแทนใบอนุญาตให้ประทับตราสีแดงดำว่า ใบแทนกำกับไว้ และให้มี วัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายในใบแทนและต้นขั้วใบแทน(๒)บันทึกด้านหลังต้นขั้วใบอนุญาตเดิม โดยระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม แล้วแต่กรณี และเล่มที่ เลขที่ ปี พ.ศ.ของใบแทนใบอนุญาตข้อ๒๔ เพื่อปฏิบัติการให้เป็นไปตามพระราชบัญญัติการสาธารณสุขพ.ศ. ๒๕๓๕ และข้อบัญญัตินี้ให้เจ้าพนักงานท้องถิ่นเจ้าพนักงานสาธารณสุขและพนักงานเจ้าหน้าที่มีอำนาจ ดังต่อไปนี้(๑)มีหนังสือเรียกบุคคลใด ๆ มาให้ถ้อยคำ หรือแจ้งข้อเท็จจริง หรือทำคำชี้แจงเป็นหนังสือ หรือส่งเอกสารหลักฐานใดเพื่อตรวจสอบหรือเพื่อประกอบการพิจารณา(๒)เข้าไปในอาคารหรือสถานที่ใด ๆในเวลาระหว่างพระอาทิตย์ขึ้นและพระอาทิตย์ตกหรือในเวลาทำการเพื่อตรวจสอบหรือควบคุมให้เป็นไปตามข้อบัญญัตินี้หรือพระราชบัญญัติการสาธารณสุขพ.ศ. ๒๕๓๕ในการนี้ให้มีอำนาจสอบถามข้อเท็จจริงหรือเรียกหลักฐานที่เกี่ยวข้องจากเจ้าของหรือผู้ครอบครองอาคารหรือสถานที่นั้น(๓)แนะนำให้ผู้ได้รับใบอนุญาตปฏิบัติตนให้ถูกต้องตามเงื่อนไขใบอนุญาตหรือตามข้อบัญญัตินี้หรือตามพระราชบัญญัติการสาธารณสุข พ.ศ. ๒๕๓๕(๔)ยึดหรืออายัดสิ่งของใด ๆ ที่อาจก่อให้เกิดอันตรายต่อสุขภาพของประชาชนเพื่อประโยชน์ในการดำเนินคดีหรือเพื่อนำไปทำลายในกรณีจำเป็น(๕)เก็บหรือนำสินค้าหรือสิ่งของใด ๆ ที่สงสัยว่าจะไม่ถูกสุขลักษณะหรือก่อให้เกิดเหตุรำคาญจากอาคารหรือสถานที่ใดๆ เป็นปริมาณตามสมควรเพื่อเป็นตัวอย่างในการตรวจสอบตามความจำเป็นได้โดยไม่ต้องใช้เวลาข้อ๒๕ หากผู้ดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยปฏิบัติ ไม่ถูกต้องตามพระราชบัญญัติการสาธารณสุขพ.ศ. ๒๕๓๕ กฎกระทรวงประกาศที่ออกตามพระราชบัญญัติ การสาธารณสุข พ.ศ. ๒๕๓๕หรือข้อบัญญัตินี้หรือคำสั่งของเจ้าพนักงานท้องถิ่นที่กำหนดไว้เกี่ยวกับการดำเนินกิจการนั้นให้เจ้าพนักงานท้องถิ่นมีอำนาจสั่งให้ผู้ดำเนินกิจการนั้นแก้ไขหรือปรับปรุงให้ถูกต้องได้และถ้าผู้ดำเนินกิจการไม่แก้ไขหรือถ้าการดำเนินกิจการนั้นจะก่อให้เกิดอันตรายอย่างร้ายแรงต่อสุขภาพของประชาชนเจ้าพนักงานท้องถิ่นจะสั่งให้ผู้นั้นหยุดดำเนินการนั้นไว้ทันทีเป็นการชั่วคราวจนกว่าจะได้รับแก้ไขหรือปรับปรุงจนกว่าจะเป็นที่แน่ใจว่าปราศจากอันตรายแล้วก็ได้คำสั่งของเจ้าพนักงานท้องถิ่นตามวรรคหนึ่งให้กำหนดระยะเวลาที่จะต้องปฏิบัติตามคำสั่งไว้ตามสมควรไม่น้อยกว่า๗ วัน เว้นแต่เป็นกรณีที่มีคำสั่งให้หยุดดำเนินกิจการทันทีและต้องทำเป็นหนังสือแจ้งให้ผู้ดำเนินกิจการซึ่งจะปฏิบัติตามคำสั่งทราบในกรณีที่ไม่พบผู้ดำเนินกิจการหรือผู้ดำเนินกิจการไม่ยอมรับคำสั่งดังกล่าวให้ส่งคำสั่งทางไปรษณีย์ลงทะเบียนตอบรับหรือปิดคำสั่งนั้นไว้ในที่เปิดเผย เห็นได้ง่าย ณภูมิลำเนาหรือสำนักทำการงานของผู้ดำเนินกิจการ และให้ถือว่าผู้นั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ๒๖ ถ้าผู้ได้รับใบอนุญาตดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในเรื่องที่กำหนดไว้เกี่ยวกับการประกอบกิจการตามที่ได้รับอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรที่เห็นสมควรแต่ต้องไม่เกินสิบห้าวันข้อ๒๗เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิด ตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้ หรือ(๓)ไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตและการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๒๘ การแจ้งของเจ้าพนักงานท้องถิ่นตามข้อ ๑๕ให้ทำเป็นหนังสือแจ้งให้ผู้รับใบอนุญาต ผู้แทนหรือผู้รับมอบอำนาจจากผู้ได้รับใบอนุญาตทราบคำสั่งของเจ้าพนักงานท้องถิ่นให้ผู้ดำเนินกิจการรับทำการเก็บ ขน หรือกำจัดสิ่งปฏิกูลหรือมูลฝอย หยุดดำเนินกิจการคำสั่งพักใช้ใบอนุญาตและคำสั่งเพิกใบอนุญาต ให้ทำเป็นหนังสือแจ้งให้ดำเนินกิจการหรือผู้รับใบอนุญาตทราบแล้วแต่กรณีในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งไว้ในที่เปิดเผยเห็นได้ง่ายณ ภูมิลำเนาหรือสำนักทำการงานของผู้รับอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ๒๙ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ๓๐ ผู้ใดฝ่าฝืนข้อ ๑๔ ข้อ ๑๘ และข้อ๒๓ แห่งข้อบัญญัตินี้ต้องระวางโทษปรับไม่เกินหนึ่งพันบาทข้อ๓๑ ผู้ใดไม่ปฏิบัติตามหนังสือเรียกหรือไม่ยอมแจ้งข้อเท็จจริงหรือไม่ส่งเอกสารหรือหลักฐานหรือขัดขวางหรือไม่อำนวยความสะดวกในการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่หรือเจ้าพนักงานสาธารณสุขตามข้อ ๒๕แห่งข้อบัญญัตินี้ต้องระวางโทษปรับไม่เกินหนึ่งพันบาทข้อ๓๒ ผู้ใดดำเนินกิจการในระหว่างที่มีคำสั่งของเจ้าพนักงานท้องถิ่นให้หยุดดำเนินกิจการหรือไม่ปฏิบัติตามคำสั่งของเจ้าพนักงานท้องถิ่นตามข้อ๑๗ และข้อ ๒๖ โดยไม่มีเหตุหรือข้อแก้ตัวอันสมควรหรือดำเนินกิจการในระหว่างถูกพักใช้ใบอนุญาตตามข้อ ๒๗ ต้องระวางโทษปรับไม่เกินหนึ่งพันบาทข้อ๓๓ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลข้อ๓๔ ให้นายกองค์การบริหารส่วนตำบลวังสรรพรสรักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติให้เป็นไปตามข้อบัญญัตินี้ประกาศ ณ วันที่ ๒๑กันยายน พ.ศ. ๒๕๕๙ชลากร ไชยพงษ์นายกองค์การบริหารส่วนตำบลวังสรรพรส[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลวังสรรพรสเรื่อง การกำจัดสิ่งปฏิกูลและมูลฝอย พ.ศ. ๒๕๕๙๒. บัญชีอัตราค่าบริการขั้นสูงต่อท้ายข้อบัญญัติองค์การบริหารส่วนตำบลวังสรรพรสเรื่อง การกำจัดสิ่งปฏิกูลและมูลฝอย พ.ศ. ๒๕๕๙สำหรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ๓. แบบคำขอรับใบอนุญาตประกอบกิจการรับทำการเก็บขน หรือกำจัดสิ่งปฏิกูลหรือมูลฝอย (แบบ สม. ๑)๔. ใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอย (แบบ สม. ๒)๕. แบบคำขอต่ออายุใบอนุญาตประกอบกิจการรับทำการเก็บขน หรือกำจัดสิ่งปฏิกูลและมูลฝอย (แบบ สม. ๓)๖. คำขออนุญาตการต่าง ๆเกี่ยวกับการประกอบกิจการรับทำการเก็บ ขน หรือกำจัดสิ่งปฏิกูลและมูลฝอย (แบบ สม. ๔)(ดูข้อมูลจากภาพกฎหมาย)ภวรรณตรี/จัดทำ๑ พฤษภาคม ๒๕๖๐วริญา/ตรวจ๑ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๘ ง/หน้า ๑๘๖/๒๘ เมษายน ๒๕๖๐